CELEX: 62013CN0279
Language: el
Date: 2013-05-22 00:00:00
Title: Υπόθεση C-279/13: Αίτηση προδικαστικής αποφάσεως, την οποία υπέβαλε το Högsta domstolen (Σουηδία) στις 22 Μαίου 2013 — C More Entertainment κατά Linus Sandberg

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/33
            
         Αίτηση προδικαστικής αποφάσεως, την οποία υπέβαλε το Högsta domstolen (Σουηδία) στις 22 Μαίου 2013 — C More Entertainment κατά Linus Sandberg
   (Υπόθεση C-279/13)
   2013/C 207/55
   Γλώσσα διαδικασίας: η σουηδική
   
      Αιτούν δικαστήριο
   
   Högsta domstolen
   
      Διάδικοι στην υπόθεση της κύριας δίκης
   
   
      Ενάγουσα: C More Entertainment AB
   
      Εναγόμενος: Linus Sandberg
   
      Προδικαστικά ερωτήματα
   
   
               1)
            
            
               Περιλαμβάνει η έννοια της παρουσιάσεως στο κοινό, κατά το άρθρο 3, παράγραφος 1, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας, πράξη συνιστάμενη στην παροχή, σε μια ιστοσελίδα στην οποία μπορεί να έχει πρόσβαση οποιοσδήποτε, ενός δυνάμενου να ενεργοποιηθεί υπερσυνδέσμου προς ένα έργο το οποίο μεταδίδεται από τον κάτοχο του δικαιώματος του δημιουργού επί του έργου αυτού;
            
         
               2)
            
            
               Έχει σημασία για την απάντηση στο πρώτο ερώτημα ο τρόπος κατά τον οποίο πραγματοποιείται η σύνδεση;
            
         
               3)
            
            
               Είναι συναφώς σημαντικό το αν η πρόσβαση στο έργο για την οποία χρησιμεύει ο υπερσύνδεσμος είναι κατά ορισμένο τρόπο περιορισμένη;
            
         
               4)
            
            
               Μπορούν τα κράτη μέλη να παρέχουν στον δημιουργό ευρύτερο αποκλειστικό δικαίωμα, προβλέποντας ότι η παρουσίαση στο κοινό περιλαμβάνει περισσότερες πράξεις από αυτές που διαλαμβάνονται στο άρθρο 3, παράγραφος 1, της οδηγίας 2001/29;
            
         
               5)
            
            
               Μπορούν τα κράτη μέλη να παρέχουν στον κάτοχο του δικαιώματος του δημιουργού ευρύτερο αποκλειστικό δικαίωμα, προβλέποντας ότι η παρουσίαση στο κοινό περιλαμβάνει περισσότερες πράξεις από αυτές που διαλαμβάνονται στο άρθρο 3, παράγραφος 1, της οδηγίας 2001/29;